বাবু কালচারের কলকাতায় ঘুড়ির লেজে বড় নোট বেঁধে দিতেন জমিদাররা। দুর্মূল্যের বাজারে বাবুয়ানা ঘুচেছে অনেক দিন। তা বলে ফানুসে নোট বেঁধে ওড়ানো! যতদিন জীবন, ততদিনই কদর। মানব জীবনের সারসত্য এখন টের পাচ্ছে পঞ্চত্ব পাওয়া পুরনো নোট। এমন ভাবনা কার মাথায় এল? প্রথমেই বলতে হয় বেলগাছিয়ার মিল্ক কলোনির সচিন মুখার্জির কথা। ছিয়াত্তর বছরের সচিনবাবু ফানুস তৈরিতে এক্সপার্ট। তেষট্টি বছর ধরে ফানুস বানিয়ে আসছেন। তাঁর সংগ্রহে ফানুসের যা ভ্যারাইটি, দেখলে তাক লেগে যাবে! ফানুস তৈরির গুরুবিদ্যা ছাত্রদের মধ্যেও বিলোন সচিনবাবু।  প্রতি বছরই কিছু না কিছু চমক থাকে তাঁর সৃষ্টিতে। এবার সেই চমকের সঙ্গে জুড়ে গেছে টাকা ওড়ানোর খেলা। নইলে উত্‍সব শেষে এমন খটখটে মরশুমে কেউ ফানুস ওড়াতে পারে, শুধু টাকা ওড়ানোর জন্য!
 ওয়েব ডেস্ক: বাবু কালচারের কলকাতায় ঘুড়ির লেজে বড় নোট বেঁধে দিতেন জমিদাররা। দুর্মূল্যের বাজারে বাবুয়ানা ঘুচেছে অনেক দিন। তা বলে ফানুসে নোট বেঁধে ওড়ানো! যতদিন জীবন, ততদিনই কদর। মানব জীবনের সারসত্য এখন টের পাচ্ছে পঞ্চত্ব পাওয়া পুরনো নোট। এমন ভাবনা কার মাথায় এল? প্রথমেই বলতে হয় বেলগাছিয়ার মিল্ক কলোনির সচিন মুখার্জির কথা। ছিয়াত্তর বছরের সচিনবাবু ফানুস তৈরিতে এক্সপার্ট। তেষট্টি বছর ধরে ফানুস বানিয়ে আসছেন। তাঁর সংগ্রহে ফানুসের যা ভ্যারাইটি, দেখলে তাক লেগে যাবে! ফানুস তৈরির গুরুবিদ্যা ছাত্রদের মধ্যেও বিলোন সচিনবাবু।  প্রতি বছরই কিছু না কিছু চমক থাকে তাঁর সৃষ্টিতে। এবার সেই চমকের সঙ্গে জুড়ে গেছে টাকা ওড়ানোর খেলা। নইলে উত্‍সব শেষে এমন খটখটে মরশুমে কেউ ফানুস ওড়াতে পারে, শুধু টাকা ওড়ানোর জন্য! এ যেন ফানুসের স্বর্গরথে চড়ে বাতিল নোটের মহাপ্রস্থান যাত্রা। সেই নোট কালো না সাদা? কর্তার কালো টাকা নাকি গিন্নির কালো টাকা? বিতর্ক অনেক। সব ছাপিয়ে সবার মনে গুণগুণ করছে বদলে যাওয়া গানের কলি... যা নোট উড়তে দিলাম তোকে, খুঁজে নে অন্য কোনও বাসা।